stanford-oval/wikipedia huggingface dataset:
เครื่องหมายยูโร

เครื่องหมายยูโร (euro; สัญลักษณ์: €) เป็นเครื่องหมายสกุลเงินใช้กับสกุลเงินยูโร สกุลเงินทางการของเขตยูโรโซนในสหภาพยุโรป คณะกรรมการยุโรปเสนอการออกแบบสัญลักษณ์ในวันที่ 12 ธันวาคม พ.ศ. 2539 รหัสสากลความยาว 3 ตัวอักษรของยูโร (อ้างอิงตามองค์การระหว่างประเทศว่าด้วยการมาตรฐาน ISO 4217) คือ EUR ยูนิโคดของสัญลักษณ์กำหนดไว้ที่ U+20AC ในภาษาอังกฤษ สัญลักษณ์ยูโรวางอยู่ข้างหน้าค่าเงิน
อุทกภัยในประเทศไทย พ.ศ. 2526

| --- | --- |
วันที่: สิงหาคม - พฤศจิกายน พ.ศ. 2526
ที่ตั้ง: 42 จังหวัด
เสียชีวิต: 49
ทรัพย์สินเสียหาย: 6,000 ล้านบาท
อุทกภัยในประเทศไทย พ.ศ. 2526 เป็นเหตุการณ์น้ำท่วมที่ร้ายแรงครั้งหนึ่งในประเทศไทย เกิดขึ้นในช่วงกลางปีค่อนไปทางปลายปี พ.ศ. 2526
เหตุเกิดเนื่องจากพายุดีเปรสชัน 2 ลูก พัดผ่านเข้ามายังในประเทศไทย คือ เฮอร์เบิร์ตและคิม ส่งผลให้เกิดฝนตกหนักจนเขื่อนและอ่างเก็บน้ำที่รองรับปริมาณน้ำฝนรับไม่ไหว จนเกิดเป็นน้ำท่วมในหลายพื้นที่ของภาคเหนือ อีสาน และตะวันออก รวมเป็นหลังคาบ้านเรือนที่พักอาศัยกว่า 5,000 หลัง ประกอบกับการที่น้ำเหนือไหลบ่าและน้ำทะเลหนุน ทำให้ระดับน้ำในแม่น้ำเจ้าพระยาสูงกว่าปกติ 2 เมตร ในช่วงปลายเดือนสิงหาคม ทำให้พื้นที่ของกรุงเทพมหานครและปริมณฑลเกิดน้ำท่วม เริ่มจากฝั่งตะวันออกของกรุงเทพมหานคร ก่อนที่จะขยายไปยังส่วนต่าง ๆ ของกรุงเทพมหานครทั่วกัน ถนนรวมทั้งสิ้น 30 สาย เกิดน้ำท่วมขัง รถยนต์ไม่อาจจะสัญจรวิ่งได้ตามปกติ เช่น ถนนรามคำแหง, ถนนสุขุมวิท, ถนนวิภาวดีรังสิต, ถนนเพชรเกษม ประชาชนต้องนำเรือออกมาพายแทน และเฉพาะในพื้นที่ฝั่งธนบุรี พื้นที่เกษตรกรรมหลายแห่ง ก็ได้รับผลกระทบ
พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินทรงตรวจแนวกั้นน้ำตลอดแนวคลองแสนแสบ ทรงมีรับสั่งให้หน่วยงานที่เกี่ยวข้องทั้งหมดประสานร่วมมือกันหามาตรการที่จะบรรเทาความเดือดร้อน ทั้งการขยายประตูระบายน้ำที่ปทุมธานี หรือการยกแนวคันกั้นน้ำให้สูงขึ้นตลอดคลองแสนแสบ เพิ่มเครื่องสูบน้ำและกระสอบทรายที่คลองบางกะปิ เป็นต้น
จากเหตุน้ำท่วมในครั้งนี้ ทำให้สถานศึกษาหลายแห่งต้องเลื่อนการสอบกลางภาคหรือเลื่อนการเปิดภาคเรียนออกไป โดยมหาวิทยาลัยรามคำแหงและศูนย์กีฬาหัวหมาก ถือเป็นหนึ่งในสถานที่ ๆ ได้รับผลกระทบมากที่สุด
ในส่วนการช่วยเหลือของรัฐบาล ในเดือนตุลาคม ได้มีการจัดรายการพิเศษทางโทรทัศน์ "น้ำท่วมพ่ายน้ำใจ" ถ่ายทอดสดทางช่อง 7 สี เพื่อขอรับเงินบริจาค โดยมีนักร้อง นักแสดงที่มีชื่อเสียงหลายคน ร่วมร้องเพลงและรับโทรศัพท์รับเงินบริจาคด้วยตนเอง เช่น ยอดรัก สลักใจ, พุ่มพวง ดวงจันทร์, สรพงษ์ ชาตรี และธงไชย แมคอินไตย์ เป็นต้น รวมถึงยังเป็นการปรากฏตัวทางโทรทัศน์ครั้งแรกของสายัณห์ สัญญา จากนั้นเมื่อสถานการณ์เข้าสู่ภาวะปกติ รัฐบาลได้ดำเนินการเสนอลดภาษีประเภทต่าง ๆ ลง รวมทั้งควบคุมราคาสินค้าประเภทอุปโภค บริโภค เป็นต้น
สถานการณ์น้ำท่วมเริ่มขึ้นตั้งแต่ปลายเดือนสิงหาคม, กันยายน, ตุลาคม จนเข้าสู่เดือนพฤศจิกายน สถานการณ์จึงค่อยดีขึ้นและค่อยเข้าสู่ภาวะปกติ รวมระยะเวลาที่เกิดเหตุทั้งหมด 4 เดือน มีพื้นที่ได้รับความเสียหายทั้งสิ้น 42 จังหวัด ผู้เสียชีวิต 49 คน และคิดมูลค่าความเสียหายร่วม 6,000 ล้านบาท
แหล่งข้อมูลอื่น

ย้อนรอยน้ำท่วมกรุงเทพฯ จากไทยรัฐ (รวมภาพเหตุการณ์)
รวมภาพเหตุการณ์ จากโพสต์ทูเดย์เก็บถาวร 2012-06-08 ที่ เวย์แบ็กแมชชีน
อังคณา ระดับปัญญาวุฒิ

| อังคณา ระดับปัญญาวุฒิ |
| --- | --- |
เกิด: 6 กรกฎาคม พ.ศ. 2523 เขตหนองจอก กรุงเทพมหานคร ประเทศไทย
เสียชีวิต: 7 ตุลาคม พ.ศ. 2551 (28 ปี) กรุงเทพมหานคร ประเทศไทย
สัญชาติ: ไทย
มีชื่อเสียงจาก: เสียชีวิตจากการสลายการชุมนุมหน้าอาคารรัฐสภาไทย 7 ตุลาคม พ.ศ. 2551
บิดามารดา: จินดา ระดับปัญญาวุฒิ  วิชชุดา ระดับปัญญาวุฒิ
อังคณา ระดับปัญญาวุฒิ หรือ โบว์ เป็นสมาชิกพันธมิตรประชาชนเพื่อประชาธิปไตย ผู้เสียชีวิตจากการสลายการชุมนุมเมื่อวันที่ 7 ตุลาคม พ.ศ. 2551 ขณะมีอายุได้ 28 ปี 3 เดือน 1 วัน
การศึกษา

จบการศึกษาระดับชั้นมัธยมศึกษาจากโรงเรียนสายปัญญา
จบการศึกษาระดับปริญญาตรี สาขาบริหารธุรกิจ มหาวิทยาลัยอัสสัมชัญ
เข้าร่วมชุมนุม

จากการเปิดเผยของจินดา ผู้เป็นบิดา กล่าวว่า อังคณามิได้เป็นผู้ที่ชื่นชอบหรือสนใจการเมืองแต่ประการใด แต่เป็นคนที่ทนไม่ได้กับการโกงชาติและหมิ่นสถาบันพระมหากษัตริย์ จึงมาร่วมชุมนุมกับทางพันธมิตรประชาชนเพื่อประชาธิปไตยทั้งครอบครัว ในวันที่เสียชีวิต เมื่อได้ทราบข่าวการสลายการชุมนุมที่หน้าอาคารรัฐสภา ทั้งครอบครัวก็ได้ออกเดินทางบ้านมาที่ชุมนุมทันที โดยที่จินดาบอกให้อังคณากลับบ้านไปอาบน้ำ เปลี่ยนเสื้อผ้าเสียก่อน แต่อังคณาได้ปฏิเสธ และเป็นหนึ่งในผู้ที่ไปชุมนุมเรียกร้องความเป็นธรรมที่หน้ากองบัญชาการตำรวจนครบาล วังปารุสกวัน ในเวลาหัวค่ำ และถูกสลายการชุมนุมด้วยแก๊สน้ำตา อังคณาได้รับบาดเจ็บสาหัสโดยที่ซีกซ้ายของลำตัวตั้งแต่หน้าอกลงไปเหวอะหวะ หลังจากการตรวจสอบโดยสถาบันนิติวิทยาศาสตร์ สำนักงานตำรวจแห่งชาติ (ตร.) ข้อสรุปสาเหตุการเสียชีวิตของ น.ส.อังคณา ระดับปัญญาวุฒิ มาจากสารระเบิดแรงสูง 2 ชนิดด้วยกันคือ C4 และ RDX ซื่งเมื่อเทียบปริมาณสารเหล่านี้ที่มาจาก แก๊สน้ำตาที่ผลิตจากประเทศจีน จะมีสาร RDX อยู่ 7 กรัมแต่จากสภาพศพที่มี บาดแผลขนาดใหญ่บริเวณชายโครงด้านซ้ายและใต้ท้องแขนซ้ายท่อนบน ลึกถึงกระดูก และมีรอยสะเก็ดเป็นจุดเล็ก ๆ ที่หลังเท้า ข้างเท้า และบริเวณใกล้ตาตุ่มเท้าซ้ายบาดแผล ดังกล่าวน่าจะเกิดจากสารระเบิดน้ำหนักไม่ต่ำกว่า 200 กรัม แต่อย่างไรก็ดี สาเหตุของการเสียชีวิตครั้งนี้ ไม่สามารถสรุปได้เนื่องจากพยานหลักฐานในที่เกิดเหตุถูกทำลาย มีการเคลื่อนย้ายผู้ตายออกจากที่เกิดเหตุโดยพลการ และมีการตรวจสถานที่เกิดเหตุแล้ว และไม่ได้มาตรฐานตามหลักสากล ในส่วนของนาง วิชชุดา ผู้เป็นมารดา และนางสาว ดารณี น้องสาวคนกลาง นางสาว สุภาพร น้องสาวคนเล็กก็ได้รับบาดเจ็บจากการชุมนุมด้วย โดยต้องพักรักษาตัวกันที่โรงพยาบาล
ปฏิกิริยาของสังคม

หลังจากการเสียชีวิตของอังคณาแล้ว สังคมต่าง ๆ มีปฏิกิริยาต่อกรณีนี้อย่างรุนแรง
นาวาอากาศตรี จักรี จงศิริ กัปตันการบินไทยปฏิเสธที่จะไม่ให้ ส.ส.พรรคพลังประชาชนโดยสารไปในเที่ยวบินที่ตนขับด้วย หรือแพทย์ขึ้นป้ายว่าปฏิเสธที่จะรักษาตำรวจ เป็นต้น และในส่วนที่กล่าวขานกันถึงมากที่สุด คือ การที่ผู้บัญชาการเหล่าทัพที่นำโดย พล.อ. ทรงกิตติ จักกาบาตร์ ผู้บัญชาการทหารสูงสุด พลเรือเอก กำธร พุ่มหิรัญ ผู้บัญชาการทหารเรือ พล.อ. อนุพงษ์ เผ่าจินดา ผู้บัญชาการทหารบก พล.อ.อ. อิทธพร ศุภวงศ์ ผู้บัญชาการทหารอากาศ และ พล.ต.อ. พัชรวาท วงษ์สุวรรณ ผู้บัญชาการตำรวจแห่งชาติ ได้ออกแสดงความรู้สึกเกี่ยวกับเหตุการณ์นี้ในรายการเรื่องเด่นเย็นนี้ ทางช่อง 3 สัมภาษณ์โดย สรยุทธ สุทัศนะจินดา เมื่อวันที่ 16 ตุลาคม ปีเดียวกัน โดยมีเนื้อหาเรียกร้องให้รัฐบาล สมชาย วงศ์สวัสดิ์ ลาออก
และต่อมาทางกลุ่มพันธมิตร ก็ได้เปิดสะพานไม้ไผ่ข้ามระหว่างทางเดินด้านมหาวิทยาลัยเทคโนโลยีราชมงคลพระนคร วิทยาเขตพณิชยการพระนคร กับทำเนียบรัฐบาล โดยให้ชื่อว่า สะพานอังคณา-เมธี เพื่อเป็นการระลึกถึงอังคณา และพันตำรวจโทเมธี ชาติมนตรี อีกหนึ่งผู้เสียชีวิตในวันที่ 7 ตุลาคม นี้ด้วย
พิธีสวดพระอภิธรรม

ในวันที่ 8 ตุลาคม นางลีนา จังจรรจา เดินทางมาที่โรงพยาบาลรามาธิบดีและมอบเงินบริจาค 10000 บาทต่อมาศาสตราจารย์ ระพี สาคริก อดีตรัฐมนตรีช่วยว่าการกระทรวงเกษตรและสหกรณ์ และ องอาจ คล้ามไพบูลย์ สมาชิกสภาผู้แทนราษฎรไทย ชุดที่ 23 กรุงเทพมหานคร เข้าร่วมเป็นประธานพิธีสวดอภิธรรมในขณะที่พันเอก ปิยะวัฒก์ กิ่งเกตุ ผู้บัญชาการสำนักคดีอาญาพิเศษ กรมสอบสวนคดีพิเศษ ส่งพวงหรีดร่วมไว้อาลัย
ในวันที่ 9 ตุลาคม ท่านผู้หญิง ฉัตรแก้ว นันทาภิวัฒน์ รองราชเลขาในสมเด็จพระนางเจ้าฯ พระบรมราชินีนาถ ได้เดินทางมาเป็นตัวแทนอัญเชิญพวงมาลาวางหน้าศพพระราชทาน มีผู้เข้าร่วมงานสวดอภิธรรมศพ เช่น ผู้ช่วยศาสตราจารย์ ไตรรงค์ สุวรรณคีรี อดีตรัฐมนตรีว่าการกระทรวงอุตสาหกรรม​ ชำนิ ศักดิเศรษฐ์ อดีตรัฐมนตรีช่วยว่าการกระทรวงมหาดไทย สุเทพ เทือกสุบรรณ อดีตรัฐมนตรีว่าการกระทรวงคมนาคม หม่อมราชวงศ์สุขุมพันธุ์ บริพัตร อดีตรัฐมนตรีช่วยว่าการกระทรวงการต่างประเทศ ชวน หลีกภัย อดีตนายกรัฐมนตรี ไกรศักดิ์ ชุณหะวัณ สมาชิกวุฒิสภาไทย ชุดที่ 8 คุณหญิง กัลยา โสภณพนิช สมาชิกสภาผู้แทนราษฎรไทย ชุดที่ 23 กรุงเทพมหานคร สำราญ รอดเพชร สมาชิกสภานิติบัญญัติแห่งชาติ (ประเทศไทย) พ.ศ. 2549 วีระ สมความคิด เลขาธิการเครือข่ายประชาชนต้านคอร์รัปชัน
วันที่ 10 ตุลาคม พ.ศ. 2551 พลตรี จำลอง ศรีเมือง อดีตรองนายกรัฐมนตรี เดินทางมาคาราวะศพและร่วมงานสวดอภิธรรม
ในหนังสืองานพระราชทานเพลิงศพปรากฎว่ามี เนาวรัตน์ พงษ์ไพบูลย์สมาชิกวุฒิสภาไทย ชุดที่ 12 ประเวศ วะสี จิระนันท์ พิตรปรีชา อังคาร กัลยาณพงศ์ คมทวน คันธนู ผู้ช่วยศาสตราจารย์ ศิวกานท์ ปทุมสูติ กรรมการสมาคมภาษาและหนังสือในพระบรมราชูปถัมภ์ โสภณ สุภาพงษ์ สมาชิกวุฒิสภากรุงเทพมหานครวุฒิสภาไทย ชุดที่ 8 เขียนไว้อาลัย
ผู้เข้าร่วมพิธีสวดพระอภิธรรมและพิธีพระราชทานเพลิงศพ

พิธีสวดพระอภิธรรมและพิธีพระราชทานเพลิงศพของนางสาว อังคณา ระดับปัญญาวุฒิ มีผู้ร่วมงานเป็น
องคมนตรี 4 ราย
อดีตรองนายกรัฐมนตรี 3 ราย
อดีตรัฐมนตรี 5 ราย
อดีตรัฐมนตรีช่วยว่าการกระทรวง 3 ราย
อดีตแม่ทัพกองทัพภาคที่ 1 2 ราย
สมาชิกสภาผู้แทนราษฎรไทย ชุดที่ 23 7 ราย
สมาชิกวุฒิสภาไทย ชุดที่ 8 2 ราย
สมาชิกวุฒิสภาไทย ชุดที่ 10 3 ราย
สมาชิกวุฒิสภาไทย ชุดที่ 11 2 ราย
สมาชิกวุฒิสภาไทย ชุดที่ 12 2 ราย
อดีตผู้ว่าราชการจังหวัด 2 ราย (อดีตผู้ว่าจังหวัดกาญจนบุรีและอดีตผู้ว่าจังหวัดเชียงใหม่)
บุตรอดีตรัฐมนตรีช่วยว่าการกระทรวงมหาดไทย 2 ราย (พลากร สุวรรณรัฐ องคมนตรี บุตร พ่วง สุวรรณรัฐ เชิดวิทย์ ฤทธิประศาสน์ ผู้ว่าราชการจังหวัดนนทบุรี บุตร ชูสง่า ฤทธิประศาสน์)
ที่มาเพียงรายเดียวได้แก่ รองราชเลขาในสมเด็จพระนางเจ้าฯ พระบรมราชินีนาถ บุตรีสมุหราชองครักษ์ อดีตนายกรัฐมนตรี ผู้ว่าสำนักงานการตรวจเงินแผ่นดิน ผู้ว่าราชการกรุงเทพมหานคร ผู้บัญชาการทหารสูงสุด ผู้บัญชาการทหารบก ผู้บัญชาการทหารเรือ ผู้บัญชาการทหารอากาศ ผู้บัญชาการสำนักงานตำรวจแห่งชาติ ปลัดกระทรวงกลาโหม ผู้ช่วยผู้บัญชาการตำรวจแห่งชาติ ผู้นำฝ่ายค้านในสภาผู้แทนราษฎรไทย สมาชิกสภานิติบัญญัติแห่งชาติ (ประเทศไทย) พ.ศ. 2549 อดีตรองผู้บัญชาการทหารสูงสุด สมาชิกสภาผู้แทนราษฎรไทย ชุดที่ 22 สมาชิกคณะมนตรีความมั่นคงแห่งชาติ อดีตผู้บัญชาการทหารสูงสุด เลขาธิการเครือข่ายประชาชนต้านคอร์รัปชัน ผู้ประสานงานเครือข่ายเยาวชนกู้ชาติ
ดูเพิ่ม

การชุมนุมของพันธมิตรประชาชนเพื่อประชาธิปไตย พ.ศ. 2551
พันธมิตรประชาชนเพื่อประชาธิปไตย
ประชาชนจำนวนมากที่เข้าเฝ้ารับเสด็จ และร่วมในพิธีพระราชทานเพลิงศพ
อาเบ อาวียาซียง เที่ยวบินที่ 1103

| --- | --- |
เครื่องบิน 5H-MZA รุ่นเดียวกับที่เกิดอุบัติเหตุ (หนึ่งเดือนก่อนเกิดอุบัติเหตุ)
สรุปอุบัติการณ์
วันที่: 26 มีนาคม ค.ศ. 2022
สรุป: ตกสู่มหาสมุทร, อยู่ระหว่างการสอบสวน
จุดเกิดเหตุ: มหาสมุทรอินเดีย 2.5 กิโลเมตรจากท่าอากาศยานมอเอลี
ประเภทอากาศยาน: เซสนา 208 คาราวาน
ดําเนินการโดย: อาเบ อาวียาซียง
หมายเลขเที่ยวบิน IATA: Y61103
หมายเลขเที่ยวบิน ICAO: CIK1103
รหัสเรียก: COMOROS AIRLINE 1103
ทะเบียน: 5H-MZA
ต้นทาง: ท่าอากาศยานนานาชาติเจ้าชายซะอีด อิบรอฮีม
ปลายทาง: ท่าอากาศยานมอเอลีบันดาร์เอสซาลาม
จำนวนคน: 14
ผู้โดยสาร: 12
ลูกเรือ: 2
เสียชีวิต: 14
บาดเจ็บ: 0
รอดชีวิต: 0
อาเบ อาวียาซียง เที่ยวบินที่ 1103 เป็นเที่ยวบินภายในประเทศคอโมโรสที่ออกเดินทางจากท่าอากาศยานนานาชาติเจ้าชายซะอีด อิบรอฮีม ในโมโรนี สู่ท่าอากาศยานมอเอลีบันดาร์เอสซาลามในมอเอลี โดยมีผู้โดยสาร 12 คน และลูกเรือ 2 คน
อุบัติเหตุ

เที่ยวบินที่ 1103 ออกเดินทางจากคอโมโรสเมื่อเวลา 11:50 น. ตามเวลาท้องถิ่น ในวันที่ 26 กุมภาพันธ์ พ.ศ. 2565 โดยมีการติดต่อครั้งสุดท้ายกับเที่ยวบินเมื่อเวลา 12:30 น. เครื่องบินตกลงสู่ทะเลห่างจากท่าอากาศยานมอเอลีประมาณ 2.5 กิโลเมตร (1.6 ไมล์)
เครื่องบิน

เครื่องบินที่เกิดเหตุคือ เซสนา 208D คาราวาน ทะเบียน 5H-MZA เกิดขึ้นในปี 2016 เครื่องบินดังกล่าวได้รับการติดตั้ง Pratt & Whitney Canada PT6A-140 เทอร์โบหนึ่งเครื่อง
ผู้โดยสารและลูกเรือ

ที่ตั้งของท่าอากาศยานและจุดเกิดเหตุ
บนเที่ยวบิน 1103 มีผู้โดยสาร 12 คน และลูกเรือ 2 คน โดยแต่ละคนมีสัญชาติดังนี้:
| ประเทศ | ผู้โดยสาร | ลูกเรือ | รวม |
| --- | --- | --- | --- |
| คอโมโรส | 12 | – | 12 |
| แทนซาเนีย | – | 2 | 2 |
| รวม | 12 | 2 | 14 |
เซกะ โฮโซกาวะ

เซกะ โฮโซกาวะ (ญี่ปุ่น: 細川聖可; โรมาจิ: Hosokawa Seika) เกิดเมื่อวันที่ 24 กันยายน ค.ศ. 1979 ที่จังหวัดโคจิ เป็นพากย์เสียงชาวญี่ปุ่น
ผลงาน > การพากย์เสียงอนิเมะ

| ปี | เรื่อง | อ้างอิง |
| --- | --- | --- |
| 000000002003-10-01-00002003–04 | Godannar series |  |
| 000000002003-10-14-00002003 | Maburaho |  |
| 000000002004-04-04-00002004 | Doki Doki School Hours |  |
| 000000002005-04-06-00002005 | Best Student Council |  |
| 000000002005-07-06-00002005 | Suzuka |  |
| 000000002006-04-04-00002006 | Air Gear |  |
แหล่งข้อมูลอื่น

Official blog    (Japanese)
เซกะ โฮโซกาวะ  ที่เครือข่ายข่าวอนิเมะAnime News Network's encyclopedia
อีเอฟแอลคัพ 2017 นัดชิงชนะเลิศ

การแข่งขัน ฟุตบอลลีกคัพ 2017 นัดชิงชนะเลิศ หรือ อีเอฟแอลคัพ 2017 นัดชิงชนะเลิศ เป็นการแข่งขันฟุตบอลที่จะมีขึ้นในวันที่ 26 กุมภาพันธ์ ค.ศ. 2017 ระหว่าง แมนเชสเตอร์ยูไนเต็ด และ เซาแทมป์ตัน ที่ สนามกีฬาเวมบลีย์ ในกรุงลอนดอน, ประเทศอังกฤษ. มันเป็นนัดชิงชนะเลิศของ อีเอฟแอลคัพ ฤดูกาล 2016–17. นัดชิงชนะเลิศจะเป็นนัดชิงชนะเลิศลีกคัพครั้งแรกภายใต้ชื่อที่ใช้ในการแข่งขันที่มีชื่อว่า อีเอฟแอล คัพ ตามชื่อจากการถอนตัวของผู้สนับสนุน แคปิตอล วัน และเปลี่ยนชื่อของ เดอะ ฟุตบอล ลีก เป็นเดอะ อิงลิช ฟุตบอล ลีก (อีเอฟแอล). ทีมที่ชนะเลิศจะได้ผ่านเข้าสู่รอบคัดเลือกรอบสามของ ยูฟ่ายูโรปาลีก ฤดูกาล 2017–18.
เส้นทางสู่นัดชิงชนะเลิศ > แมนเชสเตอร์ยูไนเต็ด

| รอบ | คู่แข่งขัน | ผล |
| --- | --- | --- |
| 3 | นอร์แทมป์ตันทาวน์ (A) | 3–1 |
| 4 | แมนเชสเตอร์ซิตี (H) | 1–0 |
| 5 | เวสต์แฮมยูไนเต็ด (H) | 4–1 |
| รอบรองชนะเลิศ | ฮัลล์ซิตี (H) | 2–0 |
| รอบรองชนะเลิศ | ฮัลล์ซิตี (A) | 1–2 |
สัญลักษณ์: (H) = สนามเหย้า; (A) = สนามเยือน.
แมนเชสเตอร์ยูไนเต็ด, ในฐานะสโมสรจากพรีเมียร์ลีกได้มีส่วนร่วมใน ยูฟ่ายูโรปาลีก ฤดูกาล 2016–17, เริ่มต้นการแข่งขันในรอบที่สามโดยที่พวกเขาได้ถูกจับสลากออกไปเยือนทีมจาก ฟุตบอลลีกวัน นอร์แทมป์ตัน ทาวน์. ที่ สนามกีฬาซิกซ์ฟีลด์ส แมนเชสเตอร์ยูไนเต็ด ชนะ 3-1 โดยการทำประตูของ ไมเคิล แคร์ริก, อันเดร์ เอร์เรรา และ มาร์คัส แรชฟอร์ด. ในรอบที่สี่พวกเขาได้ถูกจับสลากมาพบกับคู่อริตลอดกาลจากเมือง แมนเชสเตอร์ แมนเชสเตอร์ซิตี ที่สนามเหย้าของพวกเขาที่ โอลด์แทรฟฟอร์ด, แมนเชสเตอร์ยูไนเต็ด เอาชนะไปได้ 1–0 มาจากประตูของ ควน มาตา. ในรอบก่อนรองชนะเลิศพวกเขาได้ถูกจับสลากมาพบกับทีมจากพรีเมียร์ลีก เวสต์แฮม ยูไนเต็ด ที่โอลด์แทรฟฟอร์ด, โดยพวกเขาก้าวเข้าสู่รอบต่อไปได้สำเร็จด้วยการเอาชนะไปได้ 4–1 มาจากคนละสองประตูของ ซลาตัน อีบราฮีมอวิช และ อ็องตอนี มาร์ซียาล แม้จะไม่มีผู้จัดการทีมอย่าง โชเซ มูรีนโย จะโดนโทษแบนห้ามคุมทีมข้างสนามก็ตาม.
ในรอบรองชนะเลิศสองนัด, พวกเขาได้ถูกจับสลากพบกับทีมจากพรีเมียร์ลีก ฮัลล์ ซิตี. แมนเชสเตอร์ยูไนเต็ด ชนะเลกแรกที่โอลด์ แทรฟฟอร์ด ไปก่อน 2–0 มาจากมาตาและ มารวน แฟลายนี และแพ้ในเกมเลกที่สอง 2–1 ที่สนาม เคคอม สเตเดียม ถึงแม้จะมีประตูจาก ปอล ปอกบา ก็ตามแต่ช่วยให้ทีมก้าวเข้าสู่รอบชิงชนะเลิศด้วยผลรวมสองนัด 3–2.
เส้นทางสู่นัดชิงชนะเลิศ > เซาแทมป์ตัน

| รอบ | คู่แข่งขัน | ผล |
| --- | --- | --- |
| 3 | คริสตัลพาเลซ (H) | 2–0 |
| 4 | ซันเดอร์แลนด์ (H) | 1–0 |
| 5 | อาร์เซนอล (A) | 0–2 |
| รอบรองชนะเลิศ | ลิเวอร์พูล (H) | 1–0 |
| รอบรองชนะเลิศ | ลิเวอร์พูล (A) | 0–1 |
สัญลักษณ์: (H) = สนามเหย้า; (A) = สนามเยือน.
เซาแทมป์ตัน, ในฐานะทีมจาก พรีเมียร์ลีก ที่เกี่ยวข้องกับ ยูฟ่ายูโรปาลีก ฤดูกาล 2016–17, เริ่มต้นการแข่งขันในรอบที่สาม. พวกเขาได้ถูกจับสลากพบกับทีมจากพรีเมียร์ลีก คริสตัล พาเลซ ที่บ้านของเซาแทมป์ตัน. ที่ เซนต์แมรีส์สเตเดียม, พวกเขาชนะ 2–0 จากการทำประตูของ ชาร์ลี ออสติน และ เจค เฮสเค็ธ.  ในรอบต่อไปพวกเขาได้ถูกจับสลากพบกับทีมจากพรีเมียร์ลีก ซันเดอร์แลนด์ ที่บ้านของเซาแทมป์ตัน. ที่เซนต์แมรีส์สเตเดียม, พวกเขาชนะ 1–0 เนื่องจากประตูของ ซอฟียาน บูฟัล. ในรอบก่อนรองชนะเลิศพวกเขาได้ถูกจับสลากโดยออกไปเยือนทีมจากพรีเมียร์ลีก อาร์เซนอล. ที่สนาม เอมิเรตส์สเตเดียม, เซาแทมป์ตันชนะด้วยประตูจาก ยอร์ดี กลาซี และ ไรอัน เบอร์ทรันด์. ในรอบรองชนะเลิศทั้งสองนัด, เซาแทมป์ตันถูกจับสลากพบเจอกับเพื่อนร่วมทีมจากพรีเมียร์ลีก ลิเวอร์พูล. เซาแทมป์ตัน ชนะนัดแรก 1–0 เนื่องมาจากประตูโดย นาทาน เรดมอนด์ และชนะ 1–0 นัดเยือนที่สนาม แอนฟีลด์ จากประตูของ เชน ลอง ทำให้รวมผลสองนัดผ่านเข้าสู่นัดชิงชนะเลิศ 2-0. เซาแทมป์ตันอาจจะเป็นทีมแรกที่ได้หานัดชิงชนะเลิศลีกคัพโดยปราศจากการไม่เสียประตูเลย.
นัด > รายละเอียด

26 กุมภาพันธ์ ค.ศ. 2017
16:30 GMT
23:30 เวลาไทย
| แมนเชสเตอร์ยูไนเต็ด | 3–2 | เซาแทมป์ตัน |
| --- | --- | --- |
| อีบราฮีมอวิช  19', 87' ลินการ์ด  38' | รายงาน | กับบีอาดีนี  45+1', 48' |
ผู้ชม: 85,264 คน
ผู้ตัดสิน: อันเดร มาร์ริเนอร์ (เวสต์มิดแลนส์)
| --- | --- |
             แมนเชสเตอร์ยูไนเต็ด :              เซาแทมป์ตัน 
| --- | --- |
 ผู้เล่นยอดเยี่ยมประจำนัด  ซลาตัน อีบราฮีมอวิช (แมนเชสเตอร์ยูไนเต็ด) คณะผู้ตัดสิน ผู้ช่วยผู้ตัดสิน: Richard West (East Yorkshire)  Stuart Burt (Northamptonshire)  ผู้ตัดสินที่สี่: Kevin Friend (Leicestershire)  ผู้ช่วยผู้ตัดสินสำรอง: Matthew Wilkes (West Midlands):  กติกา แข่งขัน 90 นาที.  ถ้าเสมอกันต้องต่อเวลาพิเศษ 30 นาที.  ดวลจุดโทษตัดสินหาผู้ชนะถ้าเสมอกันใน 120 นาที.  มีชื่อเปลี่ยนตัวสำรองได้ถึง 7 คน, แต่ใช้เปลี่ยนตัวลงสนามได้เพียงแค่สามคน.
ดูเพิ่ม

เอฟเอคัพ รอบชิงชนะเลิศ 2017
เจฟฟรีย์ แอคแลนด์

อาร์เทอร์ เจฟฟรีย์ ดรุก แอคแลนด์ (17 พฤษภาคม ค.ศ. 1908 – 14 กันยายน ค.ศ. 1964), รู้จักกันในชื่อ เจฟฟรีย์ แอคแลนด์, เป็นนักการเมืองชาวอังกฤษ พรรคเสรีนิยม เจฟฟรีย์ แอคแลนด์ เกิดใกล้จัตุรัสฮาโนเวอร์ ในกรุงลอนดอน จบการศึกษาที่โรงเรียนรักบี้ และวิทยาลัยทรีนิตี้ และมหาวิทยาลัยกรีโนเบิล. ระหว่างเกิดสงครามโลกครั้งที่ 2 แอคแลนด์ ได้รับตำแหน่งเป็นผู้บัญชาการกองทหารชายแดน
เซกันดี-ตาโกราดี

| เซกันดี-ตาโกราดี นครเซกันดี-ตาโกราดี |
| --- | --- |
นคร
บ้านในเซกันดี-ตาโกราดี
เซกันดี-ตาโกราดีที่ตั้งในภูมิภาคตะวันตก ประเทศกานา
พิกัด: 04°55′00″N 01°46′00″W﻿ / ﻿4.91667°N 1.76667°W﻿ / 4.91667; -1.76667
ประเทศ: กานา
ภูมิภาค: ตะวันตก
อำเภอ: นครบาลเซกันดี-ตาโกราดี
ความสูง: 10 เมตร (30 ฟุต)
ประชากร (2012)
 • ทั้งหมด: 445,205 คน
เขตเวลา: UTC+0 (เวลามาตรฐานกรีนิช)
รหัสไปรษณีย์: WS000-WS792
รหัสพื้นที่: 031
เว็บไซต์: www.stma.gov.gh
เซกันดี-ตาโกราดี (Sekondi-Takoradi) เป็นเมืองในประเทศกานา ที่รวมเมืองเซกันดีและเมืองตาโกราดีเป็นเมืองเดียวกัน มีประชากร 445,205 คน (ค.ศ. 2012) ตั้งอยู่ทางภาคตะวันตกของประเทศ เป็นเมืองศูนย์กลางการค้าและอุตสาหกรรม สินค้าสำคัญได้แก่ ไม้ซุง ไม้อัด อู่ต่อเรือ อุตสาหกรรมซ่อมแซมทางรถไฟ และน้ำมัน  ห่างจากกรุงอักกราไปทางทิศตะวันออกเฉียงใต้ 177 กม. มีทางรถไฟเชื่อมต่อกับเมืองกูมาซี
ที่ตั้งของเมืองเซกันดีเดิมเป็นป้อมของชาวดัตช์และชาวอังกฤษ ต่อมากลายเป็นที่ตั้งของท่าเรือที่สำคัญของอาณานิคมโกลด์โคสต์ ในคริสต์ศตวรรษที่ 17  มีการสร้างท่าเรือในปี ค.ศ. 1928 ที่เมืองตาโกราดี
ภูมิอากาศ

| ข้อมูลภูมิอากาศของเซกันดี-ตาโกราดี> เดือน | ข้อมูลภูมิอากาศของเซกันดี-ตาโกราดี> ม.ค. | ข้อมูลภูมิอากาศของเซกันดี-ตาโกราดี> ก.พ. | ข้อมูลภูมิอากาศของเซกันดี-ตาโกราดี> มี.ค. | ข้อมูลภูมิอากาศของเซกันดี-ตาโกราดี> เม.ย. | ข้อมูลภูมิอากาศของเซกันดี-ตาโกราดี> พ.ค. | ข้อมูลภูมิอากาศของเซกันดี-ตาโกราดี> มิ.ย. | ข้อมูลภูมิอากาศของเซกันดี-ตาโกราดี> ก.ค. | ข้อมูลภูมิอากาศของเซกันดี-ตาโกราดี> ส.ค. | ข้อมูลภูมิอากาศของเซกันดี-ตาโกราดี> ก.ย. | ข้อมูลภูมิอากาศของเซกันดี-ตาโกราดี> ต.ค. | ข้อมูลภูมิอากาศของเซกันดี-ตาโกราดี> พ.ย. | ข้อมูลภูมิอากาศของเซกันดี-ตาโกราดี> ธ.ค. | ข้อมูลภูมิอากาศของเซกันดี-ตาโกราดี> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 35.0 (95) | 35.5 (95.9) | 35.0 (95) | 34.6 (94.3) | 34.6 (94.3) | 32.3 (90.1) | 31.8 (89.2) | 30.4 (86.7) | 31.2 (88.2) | 32.0 (89.6) | 34.5 (94.1) | 34.2 (93.6) | 35.5 (95.9) |
| อุณหภูมิสูงสุดเฉลี่ย °C (°F) | 30.4 (86.7) | 31.0 (87.8) | 31.3 (88.3) | 31.1 (88) | 30.2 (86.4) | 28.4 (83.1) | 27.3 (81.1) | 26.8 (80.2) | 27.6 (81.7) | 28.8 (83.8) | 30.0 (86) | 30.3 (86.5) | 29.4 (84.9) |
| อุณหภูมิเฉลี่ยแต่ละวัน °C (°F) | 26.2 (79.2) | 26.9 (80.4) | 27.2 (81) | 27.2 (81) | 26.7 (80.1) | 25.6 (78.1) | 24.8 (76.6) | 24.1 (75.4) | 24.6 (76.3) | 25.5 (77.9) | 26.2 (79.2) | 26.2 (79.2) | 26.0 (78.8) |
| อุณหภูมิต่ำสุดเฉลี่ย  °C (°F) | 21.8 (71.2) | 22.6 (72.7) | 23.1 (73.6) | 23.2 (73.8) | 23.1 (73.6) | 22.8 (73) | 21.8 (71.2) | 21.1 (70) | 21.7 (71.1) | 22.1 (71.8) | 22.2 (72) | 22.1 (71.8) | 22.3 (72.1) |
| อุณหภูมิต่ำสุดที่เคยบันทึก °C (°F) | 16.1 (61) | 18.3 (64.9) | 20.6 (69.1) | 20.6 (69.1) | 20.0 (68) | 19.4 (66.9) | 17.2 (63) | 16.1 (61) | 17.8 (64) | 18.9 (66) | 18.9 (66) | 16.1 (61) | 16.1 (61) |
| ปริมาณฝน มม (นิ้ว) | 31 (1.22) | 35 (1.38) | 79 (3.11) | 115 (4.53) | 250 (9.84) | 346 (13.62) | 120 (4.72) | 43 (1.69) | 57 (2.24) | 138 (5.43) | 77 (3.03) | 31 (1.22) | 1,322 (52.05) |
| ความชื้นร้อยละ | 86 | 85 | 83 | 84 | 84 | 86 | 87 | 87 | 87 | 87 | 86 | 85 | 86 |
| วันที่มีฝนตกโดยเฉลี่ย (≥ 0.3 mm) | 3 | 4 | 7 | 10 | 17 | 19 | 13 | 11 | 13 | 14 | 10 | 5 | 126 |
| จำนวนชั่วโมงที่มีแดด | 207.7 | 209.1 | 229.4 | 216.0 | 192.2 | 132.0 | 148.8 | 133.3 | 126.0 | 195.3 | 243.0 | 229.4 | 2,262.2 |
แหล่งที่มา: Deutscher Wetterdienst
แหล่งข้อมูลอื่น

Mytakoradi.com
Ghana-pedia webpage – Takoradi
วิกิมีเดียคอมมอนส์มีสื่อเกี่ยวกับ เซกันดี-ตาโกราดี
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล 
ภูมิศาสตร์:  มิวสิกเบรนซ์ พื้นที่ 
04°55′N 01°46′W﻿ / ﻿4.917°N 1.767°W﻿ / 4.917; -1.767
อีเอฟแอลคัพ 2020 นัดชิงชนะเลิศ

การแข่งขัน ฟุตบอลลีกคัพ 2020 นัดชิงชนะเลิศ หรือ อีเอฟแอลคัพ 2020 นัดชิงชนะเลิศ เป็นการแข่งขันฟุตบอลที่จะมีขึ้นในวันที่ 1 มีนาคม ค.ศ. 2020 ที่ สนามกีฬาเวมบลีย์ ในกรุงลอนดอน, ประเทศอังกฤษ.  ระหว่าง แอสตันวิลลา และ แมนเชสเตอร์ซิตี. ทีมชนะเลิศจะได้ผ่านเข้าสู่รอบคัดเลือกรอบสองของ ยูฟ่ายูโรปาลีก ฤดูกาล 2020–21 เป็นอย่างน้อย..
เส้นทางสู่นัดชิงชนะเลิศ

บทความหลัก: อีเอฟแอลคัพ ฤดูกาล 2019–20
เส้นทางสู่นัดชิงชนะเลิศ > แอสตันวิลลา

| รอบ | คู่แข่งขัน | ผล |
| --- | --- | --- |
| 2 | ครูว์อเล็กซานดรา (A) | 6–1 |
| 3 | ไบรตันแอนด์โฮฟอัลเบียน (A) | 3–1 |
| 4 | วุลเวอร์แฮมป์ตันวอนเดอเรอส์ (H) | 2–1 |
| QF | ลิเวอร์พูล (H) | 5–0 |
| SF | เลสเตอร์ซิตี (A) | 1–1 |
| SF | เลสเตอร์ซิตี (H) | 2–1 |
สัญลักษณ์: (H) = เหย้า; (A) = เยือน
แอสตันวิลลา, ในฐานะทีมจาก พรีเมียร์ลีก ไม่ได้มีส่วนร่วมในการแข่งขันฟุตบอลสโมสรยุโรป, เริ่มต้นในรอบสองโดยที่พวกเขาลงเล่นพบกับสโมสรจาก อีเอฟแอลลีกทู ครูว์อเล็กซานดรา ในการออกไปเยือน. ที่ เกรสตีโรด, แอสตันวิลลา ชนะ 6–1 กับสองประตูจาก คอนอร์ ฮูริเฮน เช่นเดียวกันกับหนึ่งประตูจาก เอซรี คอนซา, ไคนัน เดวิส, แฟรเดอริก กีล์แบร์ต และ แจ็ก กรีลิช. ในรอบสาม, พวกเขาลงเล่นคู่แข่งร่วมพรีเมียร์ลีก ไบรตันแอนด์โฮฟอัลเบียน ออกไปเยือนที่ สนามกีฬาฟัลเมอร์. วิลลา ชนะ 3–1 กับประตูที่มาจาก โฆตา, ฮูริเฮน และ กรีลิช. ในรอบต่อไป, พวกเขาถูกจับสลากพบกับทีมจากพรีเมียร์ลีก วุลเวอร์แฮมป์ตันวอนเดอเรอส์ ที่รังเหย้า. ที่ วิลลาพาร์ก, พวกเขาสามารถผ่านเข้าสู่รอบต่อไปด้วยชัยชนะ 2–1 จากการขอบคุณสู่ประตูที่มาจาก  อันวาร์ เอล กาซี และ อะห์มัด อัลมุฮัมมะดี.
ในรอบก่อนรองชนะเลิศพวกเขาลงเล่นพบกับทีมจากพรีเมียร์ลีกและแชมป์สโมสรยุโรป ลิเวอร์พูล ที่ วิลลาพาร์ก. ลิเวอร์พูลลงเล่นโดยใช้ทีมชุดเยาวชนของพวกเขาเนื่องจากทีมชุดใหญ่กำลังแข่งขันใน ฟุตบอลชิงแชมป์สโมสรโลก 2019 ในประเทศกาตาร์, และวิลลา ชนะ 5–0 กับประตูที่มาจาก ฮูริเฮน, สองประตูจาก โฌนาท็อง ค็อดเฌีย, เวสลีย์ และการทำเข้าประตูตัวเองโดย มอร์แกน บอยส์. ในรอบรองชนะเลิศสองนัดพวกเขาลงเล่นพบกับทีมจากพรีเมียร์ลีก เลสเตอร์ซิตี. หลังจากผลเสมอ 1–1 ในเลกแรกที่ออกไปเยือนที่ คิงเพาเวอร์สเตเดียม, วิลลาทะลุเข้าสู่นัดชิงชนะเลิศหลังจากชนะ 2–1 ที่วิลลาพาร์กกับประตูที่มาจาก  แมตต์ ทาร์เกตต์ และนาทีที่ 93 กับประตูชัยมาจาก เทรแซแก ทำให้รวมผลสองนัด ชนะไปได้ 3–2.
เส้นทางสู่นัดชิงชนะเลิศ > แมนเชสเตอร์ซิตี

| รอบ | คู่แข่งขัน | ผล |
| --- | --- | --- |
| 3 | เพรสตันนอร์ทเอนด์ (A) | 3–0 |
| 4 | เซาแทมป์ตัน (H) | 3–1 |
| QF | ออกซฟอร์ดยูไนเต็ด (A) | 3–1 |
| SF | แมนเชสเตอร์ยูไนเต็ด (A) | 3–1 |
| SF | แมนเชสเตอร์ยูไนเต็ด (H) | 0–1 |
สัญลักษณ์: (H) = เหย้า; (A) = เยือน
แชมป์เก่าอีเอฟแอลคัพ 2019 แมนเชสเตอร์ซิตี, ในฐานะทีมจากพรีเมียร์ลีกมีส่วนร่วมใน ยูฟ่าแชมเปียนส์ลีก ฤดูกาล 2019–20, เริ่มต้นการแข่งขันในรอบสาม. พวกเขาถูกจับสลากเป็นครั้งแรกออกไปเยือนทีมจาก อีเอฟแอลแชมเปียนชิป เพรสตันนอร์ทเอนด์. ที่ ดีปเดล, ซิตี ชนะ 3–0 กับแต่ละประตูมาจาก ราฮีม สเตอร์ลิง, กาบรีแยล เฌซุส และหนึ่งการทำเข้าประตูตัวเองจาก ไรอัน เลดสัน. ในรอบต่อไป, พวกเขาถูกจับสลากเจอกับทีมร่วมพรีเมียร์ลีก เซาแทมป์ตัน ที่รังเหย้า. ที่ สนามกีฬาซิตีออฟแมนเชสเตอร๋, พวกเขาชนะ 3–1 กับสองประตูจาก เซร์ฆิโอ อาเกวโร และหนึ่งประตูจาก นิโกลัส โอตาเมนดิ.
ในรอบห้า, พวกเขาลงเล่นพบกับทีมจากลีกวัน ออกซฟอร์ดยูไนเต็ด ออกไปเยือนที่ สนามกีฬาแคสแซม. ซิตี ชนะ 3–1 กับสองประตูจากสเตอร์ลิงและหนึ่งประตูจาก ฌูเวา กังเซลู. ในรอบรองชนะเลิศสองเลก, พวกเขาถูกจับสลากพบกับทีมร่วมพรีเมียร์ลีกและคู่อริ แมนเชสเตอร์ดาร์บี แมนเชสเตอร์ยูไนเต็ด. ซิตีควานหาชัยชนะไปได้ก่อนด้วยสกอร์ 3–1 ในเลกแรกที่สนาม โอลด์แทรฟฟอร์ด, กับแต่ละประตูที่มาจาก บือร์นาร์ดู ซิลวา, ริยาฎ มะห์รัซ และการทำเข้าประตูตัวเองหนึ่งลูกโดย อังเดรอัส เปไรรา. แม้จะมีการพ่ายแพ้ 1–0 ที่รังเหย้าของพวกเขาในเลกที่สอง, พวกเขาสามารถทะลุเข้าสู่นัดชิงชนะเลิศกับสกอร์รวมผลสองนัด 3–2. ซิตีกำลังมองหาในการรักษาป้องกันแชมป์อีเอฟแอลคัพให้ได้เป็นปีที่สามติดต่อกัน.
แมตช์ > รายละเอียด

1 มีนาคม ค.ศ. 2020
16:30 GMT
23:30 UTC+07:00
| แอสตันวิลลา | 1–2 | แมนเชสเตอร์ซิตี |
| --- | --- | --- |
| ซามัตตา  41' | รายงาน | อาเกวโร  20' โรดริ  30' |
ผู้ชม: 82,145 คน
ผู้ตัดสิน: ลี เมสัน (โบลตัน)
| --- | --- |
             แอสตันวิลลา :              แมนเชสเตอร์ซิตี 
| --- | --- |
 ผู้เล่นยอดเยี่ยมประจำนัด:  ฟิล โฟเดน (แมนเชสเตอร์ซิตี)  ผู้ช่วยผู้ตัดสิน:  เอียน ฮัสซิน (ลิเวอร์พูล)  แฮร์รี เลนนาร์ด (อีสต์ซัสเซกซ์)  ผู้ตัดสินที่สี่:  เดวิด คูเต (นอตติงงัมเชียร์)   Video assistant referee:  ไมก์ ดีน (Wirral)  Assistant video assistant referee:  นีล เดวีส์ (ลอนดอน):  กฏ-กติกา แข่งขัน 90 นาที.  ถ้าเสมอกันต้องต่อเวลาพิเศษ 30 นาที.  ดวลจุดโทษตัดสินหาผู้ชนะถ้าเสมอกันใน 120 นาที.  รายชื่อผู้เล่นสำรองมีถึง 7 คน.  เปลี่ยนตัวสำรองได้ถึง 3 คนในช่วงเวลา 90 นาที, แต่สามารถอนุญาตใช้เปลี่ยนตัวผู้เล่นลงสนามคนที่สี่ในช่วงต่อเวลาพิเศษ.